ـــــ ساقلايمىز! ـــــ دېدى يىڭ جېڭ ئولتۇرۇپ شىرەنى توكۇلدىتىپ  چەككەچ، ـــــ پالەچ بولدۇق، بولغۇلۇق بولدى، باش ئاغرىسا باشنى، پۇت ئاغرىسا پۇتنى داۋالىماي بولامدۇ؟ بۇ ئىشلارنى قانداق بىرياقلىق قىلىش خۇسۇسىدا ياخشىراق باش قاتۇرۇش زۆرۈر. سىلى ئالدى بىلەن ھەرقايسى مەھكىمىلەرنىڭ بارلىق ھۆججەتلىرىنى بۇ يەرگە ئېلىپ كېلىپ بوش قالغان ئەمەلدارلارنىڭ ئورنىنى ھېسابلاپ چىقسىلا. ئۈچەيلەن بۇ ھەقتە كېڭەشكەچ تۇرايلى، لى سى قايتىپ كەلسە بىللە تەدبىر قىلىمىز. كېلىڭلار! ھاي شياۋ گاۋزى، چاي! قېنى ئەمىسە ئالدىرىماي سۆزلەڭلار!